Kker ssidfen-tt, ma d ultma-s-idin, tettegrurrib tettegrurrib ald i tedderḍeq ɣer teddart n yict n ufellaḥ, di tt-yufa ufellaḥ yenna-as : « A tameččukt-aya, matta tettsawid day uḥed-m ? » tayuyt teḥka-as mammek i tella teḥkayt. Teṭṭleb deg-s ad d-t-yexca ɣer taddart, argaz yugged yegguma ad t-yawi yenna-as : « d lmuḥal, ɣer-i sent n tsednan, mda ad cem-awiɣ ad aɣen-d-utent s igugar » tahyuyt teqqim tettḥellal deg-s ald itt-yewwi. Ald i yexleḍ ɣer teddart , tisednan-nnes isent refdent igugar bdunt ččatent deg-s, tessiwel tehyuyt ɣer-sent, tenna-asent : « Samḥemt-ay, ddmam ǧǧemt-ay al ad raḥeɣ ad rewwḥeɣ ». tisednan ǧǧant-tt maca ur asent-yeɛǧib ca lḥal ṭul.